Gliese 581:n planeettakunnan kiertoradat Vogtin mallin mukaan. Gliese 581 g olisi planeettakunnan neljänneksi sisin planeetta.
**Gliese 581 g** on väitetty eksoplaneetta, joka kiertää punaista kääpiötähteä Gliese 581 tähteä ympäröivällä elinkelpoisella vyöhykkeellä.

Planeetta ei näy suoraan kaukoputkessa vaan se havaittiin spektroskoopilla säteisnopeusmenetelmällä ja löytö julkaistiin syyskuussa 2010. Myöhemmin 13. lokakuuta 2010 annettiin julkisuuteen tieto, jonka mukaan kilpaileva tutkimusryhmä ei ole havainnut Gliese 581 g:tä Euroopan eteläisen observatorion havaintovälineisiin kuuluvalla HARPS-instrumentillä ja siten ensimmäinen ilmoitettu havainto tästä planeetasta on luultavasti väärä. Planeetan olemassaolemattomuutta tukevat myös alkuperäisen löydön tehneen tutkimusryhmän aineiston uudelleenanalysointi.

Planeetan väitetyt ominaisuudet
-------------------------------

Väitetty planeetta on Steven Vogtin mittausten ja niistä tehtyjen johtopäätösten mukaan ainakin 3–4 kertaa Maata raskaampi, silloin se voi olla niin kutsuttu supermaa. Koska planeetta ei näy suoraan, monia sen fysikaalisia ominaisuuksia ei tunneta.
Gliese 581 g on Maata kylmempi, sen keskilämpötila on arviolta −12 – −31 °C välillä. Koska planeetta on niin painava, sillä voisi olla Maan kaasukehää tiheämpi kaasukehä joka lämmittäisi planeettaa ja tasaisi sen pinnan lämpötilaeroja. Planeetan kiertoaika on keskustähtensä ympäri 36,6 päivää. Jos planeetta on olemassa, keskustähden vetovoima on lukinnut planeetan kiertämään aina saman puolensa keskustähteen. Tällöin planeetan toinen puolisko kylpee keskustähden valossa, toinen on jatkuvasti pimeässä.

Lähteet
-------

1. ↑  Found: first rocky exoplanet that could host life NewScientist Space, 29 September 2010 by David Shiga
2. ↑  New Planet May Be Able to Nurture Organisms By DENNIS OVERBYE, Published: September 29, 2010
3. 1 2  Vogt et al. (2010) "The Lick-Carnegie Exoplanet Survey: A 3.1 M⊕ Planet in the Habitable Zone of the Nearby M3V Star Gliese 581" ApJ 723, 954
4. ↑  Tähdet ja avaruus 7/2010,25.10.2010, s. 6
5. ↑  Elämän planeetta saattoi olla uutisankka (Arkistoitu – Internet Archive) Aamulehti keskiviikko 13.9.2010
6. ↑  Tuomi (2011) "Bayesian re-analysis of the radial velocities of Gliese 581. Evidence in favour of only four planetary companions" A&A 528, L5
7. ↑  Earth-like planets Gliese 581 g and d likely don't exist, study says New method to account for star signals another blow to controversial planets
8. ↑  Maan läheltä löytyi mahdollisesti asuttava planeetta MTV3 Uutiset Ulkomaat
9. ↑  Just-right planet that can support life detected Reuters Wed Sep 29, 2010


| Gliese 581:n aurinkokunta |
| --- |
|  |
| Gliese 581 · Gliese 581 e · Gliese 581 b · Gliese 581 c · Gliese 581 g · Gliese 581 d · Gliese 581 f |

  

Vaa'an tähdistö (Libra) » luettelo tähdistä, luokka

|  |  |
| --- | --- |
| Tähdet | β Lib, α2 Lib, σ Lib, υ Lib, τ Lib, γ Lib, θ Lib, 16 Lib, ι Lib, 37 Lib, κ Lib, δ Lib, ε Lib, 11 Lib, 48 Lib, 42 Lib, λ Lib, 36 Lib, α1 Lib, ν Lib, 12 Lib, μ Lib, 41 Lib, η Lib, 49 Lib, ξ2 Lib, ζ Lib, 30 Ser, 50 Lib, 32 Lib, 4 Lib, ξ1 Lib, 34 Lib, 18 Lib, 47 Lib, 25 Lib, ο Lib, 28 Lib, 26 Lib, 2 Lib, 5 Lib, 22 Lib, 30 Lib, 23 Lib, 17 Lib, 33 Lib, HD 141937, Gl 581 |
| Eksoplaneetat | 23 Lib b, HD 141937 b, Gl 581 b, Gl 581 c, Gl 581 d |